Istana Bogor

Istana Bogor (Inggris: Bogor Palace; Welanda: Het Paleis te Buitenzorg) inggih punika silih sinunggil saking pitung istana présidén saking Indonésia sane magenah ring Kota Bogor, Jawa Kauh. Puri puniki kaloktah antuk fitur arsitéktur miwah babadnyané sané khas, taler kebun raya sané nampek. Istana Bogor kabungkah majeng ring krama duk warsa 1968 antuk sekaa wisata umum (boya ja soang-soang), antuk lugra saking Penjabat Présidén Indonesia, Soeharto. Istana Bogor puniki linggahnyane kirang langkung 28,86 hektar. Selami masa kolonial, istana puniki dados genah sane pinih kasenengin olih Gubernur Jénderal Hindia Belanda santukan iklim Bogor sane pinih becik. Istana puniki taler kasenengin olih Présidén Sukarno lan dados genah resmi présidén nantos léngsér ring warsa 1967. Istana puniki akéhan nénten kaanggén kantos Pébruari 2015, rikala Présidén anyar Joko Widodo ngingsirang kantor présidén saking Istana Merdéka nuju Istana Bogor.